ขึ้นเงินเดือนซุปเปอร์บอร์ด กสทช. ประธาน 2.25 แสน กรรมการ 1.8 แสน
ระเบียบใหม่ กสทช. ปรับอัตราเงินเดือน คณะกรรมการติดตามและประเมินผลการปฏิบัติงาน ประธาน 2.25 แสน กรรมการ 1.8 แสน เพิ่มขึ้นจากระเบียบปี 2554 เกือบเท่าตัว3 มิ.ย. 2557 - เมื่อวันที่ 30 พ.ค. 2557 ในเว็บไซต์ เล่ม 131 ตอนพิเศษ 91 ง มีการเผยแพร่ ระเบียบคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ว่าด้วยค่าตอบแทนและค่าใช้จ่ายอื่นในการปฏิบัติการของคณะกรรมการติดตามและประเมินผลการปฏิบัติงาน (ฉบับที่ 2) พ.ศ. 2557 ลงนามโดย พล.อ.อ.ธเนศ ปุณศรี ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติโดยในข้อ 4 ระบุว่า ประธานกรรมการได้รับค่าตอบแทนรายเดือนในอัตราเดือนละ 225000 บาท กรรมการได้รับค่าตอบแทนรายเดือนในอัตราเดือนละ 180000 บาท โดยให้ระเบียบดังกล่าวมีผลใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปสำหรับระเบียบของปี 2554 ให้ประธานกรรมการได้รับค่าตอบแทนรายเดือนในอัตราเดือนละ 120000 บาท กรรมการได้รับค่าตอบแทนรายเดือนในอัตราเดือนละ 100000 บาท และประธานกรรมการและกรรมการมีสิทธิได้รับค่าใช้จ่ายในการเดินทางไปปฏิบัติงานในอัตราเดียวกับเลขาธิการ กสทช.
ระเบียบใหม่ กสทช. ปรับอัตราเงินเดือน คณะกรรมการติดตามและประเมินผลการปฏิบัติงาน ประธาน 2.25 แสน กรรมการ 1.8 แสน เพิ่มขึ้นจากระเบียบปี 2554 เกือบเท่าตัว 3 มิ.ย. 2557 - เมื่อวันที่ 30 พ.ค. 2557
กสทช.,ราชกิจจานุเบกษา,โทรคมนาคม